Mano vardas Khanas
Mano vardas Khanas (angl. My Name Is Khan) – 2010 m. Indijos–JAV draminis filmas, režisuotas Karano Džoharo. Jame vaidino tokios indų kino žvaigždės kaip Kadžol ir Šahrukhas Khanas. Tai pats pelningiausias filmas už Indijos ribų. Jis susilaukė didelio atgarsio tiek dėl žymiosios aktorių poros vaidybos, tiek dėl savo prieštaringos temos. Filme pasakojama apie musulmonų padėtį JAV po rugsėjo 11-osios. Įdomu tai, kad pristatymo kelionėje po JAV aktorius Šahrukhas Khanas buvo tardomas oro uoste taip, kaip ir jo vaizduojamas veikėjas filme.